बॉम्बे हाईकोर्ट ने कहा- प्रेग्नेंसी खत्म करने पर भी बच्चा जिंदा पैदा होगा
Maharashtra Aurangabad Pregnant Minor Abortion Case; बॉम्बे हाईकोर्ट की औरंगाबाद बेंच ने 15 साल की एक लड़की को अबॉर्शन की इजाजत देने से इनकार कर दिया। नाबालिग का रेप हुआ था और वह 28 हफ्ते की प्रेग्नेंट थी
बॉम्बे हाईकोर्ट की औरंगाबाद बेंच ने 15 साल की एक लड़की को अबॉर्शन की इजाजत देने से इनकार कर दिया। नाबालिग का रेप हुआ था और वह 28 हफ्ते की प्रेग्नेंट है।
हाईकोर्ट ने मेडिकल बोर्ड के हवाले से बताया कि इस समय प्रेग्नेंसी खत्म करने के लिए लड़की की जबरन डिलीवरी करानी होगी। इस स्थिति में भी बच्चा जिंदा पैदा होगा। इसलिए बेहतर है कि लड़की की नेचुरल डिलीवरी कराई जाए। इसके बाद लड़की चाहे तो बच्चे को अपने पास रख सकती है या अनाथालय में दे सकती है।
मेडिकल बोर्ड ने लड़की की जान को खतरा बताया
मेडिकल बोर्ड ने लड़की की जांच के बाद हाईकोर्ट को बताया था कि अभी प्रेग्नेंसी खत्म करने पर जो बच्चा पैदा होगा उसमें विकृतियां हो सकती हैं। बच्चा पूरी तरह विकसित नहीं हो पाएगा और जन्म के बाद उसे केयर यूनिट में रखना होगा। इसमें लड़की की जान को भी खतरा होगा।
हाईकोर्ट बोला- 12 हफ्तों में हो जाएगा बच्चे का पूरा विकास
हाईकोर्ट ने कहा कि किसी भी स्थिति में बच्चा जिंदा ही पैदा होगा। नेचुरल डिलीवरी सिर्फ 12 हफ्ते दूर है, ऐसे में बच्चे के स्वास्थ्य और डेवलपमेंट को भी ध्यान में रखना होगा। इन 12 हफ्तों में बच्चा पूरी तरह से विकसित हो जाएगा। इसके बाद बच्चे को किसी के द्वारा गोद लिए जाने की भी संभावना रहेगी।
लड़की की मां ने लगाई थी अबॉर्शन के लिए याचिका 
जस्टिस आरवी घुगे और वाईजी खोबरागड़े की डिवीजन बेंच ने 20 जून को यह आदेश दिया था। नाबालिग की मां ने अबॉर्शन की परमिशन के लिए कोर्ट में याचिका लगाई थी। उन्होंने याचिका में कहा था कि उनकी बेटी फरवरी में लापता हो गई थी। बाद में वह 3 महीने बाद राजस्थान में एक शख्स के साथ मिली थी। पुलिस ने उस शख्स के खिलाफ पोक्सो एक्ट में मामला दर्ज किया था।
कोर्ट के इनकार के बाद महिला ने कहा कि डिलीवरी तक लड़की को हॉस्पिटल या NGO में रखा जाए। इस पर कोर्ट ने कहा कि लड़की को नासिक के शेल्टर होम या औरंगाबाद के शेल्टर होम में रखा जाए।
कोर्ट के फैसलों से जुड़ी ये खबरें भी पढ़ें...
गर्भ गिराने की मांग, लड़की 16 साल 11 महीने की:कोर्ट ने कहा- मनुस्मृति पढ़ो, पहले लड़कियां 17 साल में बच्चे को जन्म देती थीं
गुजरात हाईकोर्ट ने एक नाबालिग रेप पीड़ित को अबॉर्शन की परमिशन देने से मना कर दिया। जस्टिस समीर दवे ने कहा कि पहले लड़कियों के लिए कम उम्र में शादी करना और 17 साल की उम्र से पहले बच्चे को जन्म देना सामान्य बात थी। इसका जिक्र मनुस्मृति में भी है। उन्होंने कहा कि यदि लड़की और भ्रूण दोनों स्वस्थ हैं तो वह अबॉर्शन की अनुमति नहीं दे सकते। पूरी खबर पढ़ें...
मेघालय हाईकोर्ट ने प्रेमी पर लगा POCSO केस खारिज किया:कहा- 16 साल की नाबालिग ये फैसला करने में सक्षम कि सेक्स करना सही या गलत
मेघालय हाईकोर्ट ने एक व्यक्ति पर POCSO के तहत दर्ज किए केस को खारिज करते हुए उसे रिहा कर दिया। आरोपी ने दावा किया था कि उसने नाबालिग का यौन उत्पीड़न नहीं किया, बल्कि दोनों ने सहमति से संबंध बनाए थे। इस पर कोर्ट ने कहा कि इसमें कोई अपराध नहीं है। 16 साल की नाबालिग इस पर फैसला लेने में सक्षम है कि सेक्स करना सही है या गलत। पूरी खबर पढ़ें...
ऑफिस में महिला से बोला - मैडम क्या फिगर है; कोर्ट ने जमानत देने से मना किया, कहा - ये सेक्शुअल हैरेसमेंट
मुंबई की सेशन कोर्ट ने रियल स्टेट कंपनी में काम करने वाले दो कर्मचारियों को जमानत देने से मना कर दिया। इन पर ऑफिस में एक महिला कलीग के फिगर पर कमेंट करने का आरोप है। कोर्ट ने कहा, ऑफिस में किसी महिला कलीग से कहना कि, उसका फिगर अच्छा है और उसने खुद को काफी मेंटेन कर रखा है। यह सेक्शुल हैरेसमेंट की कैटेगरी में आता है। पूरी खबर पढ़ें...